CELEX: 62010CN0369
Language: et
Date: 2010-07-22 00:00:00
Title: Kohtuasi C-369/10 P: Ravensburger AG 22. juulil 2010 esitatud apellatsioonkaebus Üldkohtu (kaheksas koda) 19. mai 2010 . aasta otsuse peale kohtuasjas T-108/09: Ravensburger AG versus Siseturu Ühtlustamise Amet (kaubamärgid ja tööstusdisainilahendused), Educa Borras, S.A.

25.9.2010   
            
            
               ET
            
            
               Euroopa Liidu Teataja
            
            
               C 260/10
            
         Ravensburger AG 22. juulil 2010 esitatud apellatsioonkaebus Üldkohtu (kaheksas koda) 19. mai 2010. aasta otsuse peale kohtuasjas T-108/09: Ravensburger AG versus Siseturu Ühtlustamise Amet (kaubamärgid ja tööstusdisainilahendused), Educa Borras, S.A.
   (Kohtuasi C-369/10 P)
   ()
   2010/C 260/13
   Kohtumenetluse keel: inglise
   
      Pooled
   
   
      Apellant: Ravensburger AG (esindajad: Rechtsanwalt H. Harte-Bavendamm, Rechtsanwalt M. Goldmann)
   
      Teised menetlusosalised: Siseturu Ühtlustamise Amet (kaubamärgid ja tööstusdisainilahendused), Educa Borras, S.A.
   
      Apellandi nõuded
   
   
               —
            
            
               Tunnistada apellatsioonkaebus Üldkohtu 19. mai 2010. aasta otsuse peale kohtuasjas T-108/09 vastuvõetavaks;
            
         
               —
            
            
               tühistada Üldkohtu otsus;
            
         
               —
            
            
               tühistada Siseturu Ühtlustamise Ameti teise apellatsioonikoja 8. jaanuari 2009. aasta otsus (asi R 305/2008-2) ja vajadusel tühistamisosakonna 3. septembri 2006. aasta otsus (asi 1107C);
            
         
               —
            
            
               (vajadusel) saata asi uuesti läbivaatamiseks tagasi Siseturu Ühtlustamise Ametile;
            
         
               —
            
            
               mõista apellandile selles menetluses tekkivad kohtukulud välja menetlusse astujalt ja Siseturu Ühtlustamise Ametilt.
            
         
      Väited ja peamised argumendid
   
   Apellant väidab, et vaidlustatud kohtuotsus tuleb tühistada järgmistel põhjustel:
   
               1.
            
            
               Tõendite moonutamine, käsitledes vääralt apellandi ütlusi faktiliste asjaolude kohta seoses asjaomase ühenduse kaubamärgiga tähistatud kaupade nimekirjaga, kinnitades, et „käesolevas kohtuasjas ei ole vaidlust selle üle, et kaubad, mille jaoks kõnealune kaubamärk on registreeritud, hõlmavad eelkõige mälumänge”.
            
         
               2.
            
            
               Tõendite moonutamine sellega, et kohaldati ühenduse kaubamärgi määruse (1) artikli 52 lõike 1 punkti a koosmõjus sama määruse artikli 7 lõike 1 punktiga c ning et sõnamärgi, nimelt ühenduse sõnamärgi nr 1 203 629 MEMORY kirjeldavuse hindamisel kasutati vigadega ja ülemäära ranget testi.
            
         
               3.
            
            
               Tõendite moonutamine sellega, et kohaldati ühenduse kaubamärgi määruse artikli 52 lõike 1 punkti a koosmõjus sama määruse artikli 7 lõike 1 punktiga b ja et sõnamärgi, nimelt ühenduse sõnamärgi nr 1 203 629 MEMORY eristusvõime puudumise hindamisel kasutati vigadega ja ülemäära ranget testi.
            
         
               4.
            
            
               Tõendite moonutamine sellega, et tugineti peaaegu eranditult väidetavale keelelisele kasutusele kaugetes Euroopa-välistes riikides.
            
         
      (1)  Nõukogu 26. veebruari 2009. aasta määrus (EÜ) nr 207/2009 ühenduse kaubamärgi kohta (ELT L 78, lk 1).